Coba jelasin Sejarah dari IKon (kumpulan muzik) dalam bahasa melayu dong

2013–2014: Prapenampilan sulung dan pembentukan

Sebelum pembentukan ikon, ketua kumpulan B.I ditampilkan bersama dalam lagu 2009 MC Mong "Indian Boy" (Jejaka India). Beliau membuat bersama MC Mong di Konsert SBS Dream 2009 dan juga rancangan You Hee-yeol's Sketchbook. Penyanyi vokal, Ju-ne juga membuat prapenampilan sulung pada usia 13 tahun di rancangan Star King. Beliau kemudiannya menyertai rancangan realiti K-pop Star pada 2011. Pada 3 Januari 2011, B.I dan Jay menyertai syarikat YG Entertainment (YGE) sebagai pelatih, sebelum Bobby yang menyertai mereka seminggu kemudian; mereka bertiga berlatih bersama selama setahun.

Pada 2013, B.I, Jay dan Bobby bersama-sama dengan pelatih baru Ju-ne, DK dan Song bersaing sebagai "Pasukan B" di dalam rancangan realiti kendalian Mnet WIN: Who is Next, di mana mereka akan bersaing dengan pelatih-pealtih lain dalam "Pasukan A" untuk berpeluang membuat penampilan pertama sebagai kumpulan muzik yang akan dipanggil sebagai "Winner". Program tersebut melibatkan tiga pusingan persembahan dan undian awam, setelah itu Pasukan B tewas kepada Pasukan A. Dalam rancangan tersebut, Pasukan B melancarkan dua buah lagu iaitu "Just Another Boy" (Hanya Jejaka Lain) dan "Climax" (Klimaks) untuk album mini Final Battle pada 28 Oktober 2013.

Pada Jun 2014, Pasukan B muncul dalam rancangan realiti Mix & Match, program susulan daripada WIN: Who is Next. Tujuan rancangan itu adalah untuk menentukan barisan terakhir bagi kumpulan muzik baru yang dinamakan "iKON". Menurut ketua pegawai eksekutif (CEO) YGE, Yang Hyun-suk, nama kumpulan itu mempunyai niat untuk menjadikan mereka sebagai 'ikon untuk Korea'. Sementara, Booby, B.I dan Jay telah dipastikan menjadi ahli untuk kumpulan itu, ahli-ahli Pasukan B yang lain perlu bersaing dengan tiga pelatih baru iaitu Jung Jin-hyung, Yang Hong-suk dan Jung Chan-woo. Dalam episod terakhir rancangan, kesemua ahli Pasukan B berjaya, dengan tambahan ahli baru Jung Chan-woo. Menurut laporan, 150,000 peminat telah memohon untuk menyertai persembahan terakhir dalam rancangan televisyen tersebut.

Selepas kejayaan program Mix & Match, ahli-ahli ikon mengadakan perjumpaan peminat di Korea, Jepun dan China. Pada September 2014, kira-kira 40,000 peminat Jepun telah memohon untuk mendapatkan 2,000 tiket di perjumpaan peminat di Osaka Tojima River Forum manakala lebih daripada 50,000 peminat China mencuba nasib untuk perjumpaan peminat di Beijing. Pada 15 Disember 2014, ikon membuat persembahan pembukaan di konsert Japan Dome Tour 2014-2015 X BIGBANG. Pada 28 Januari 2015, Billboard menyenaraikan kumpulan iKON sebagai salah satu daripada "Artis K-Pop 5 Teratas untuk Diperhatikan pada 2015", dan mereka satu-satunya kumpulan yang masih belum membuat penampilan sulung yang tersenarai.

2015: Debut dan Welcome Back

Selepas beberapa kali penangguhan, penampilan sulung rasmi iKON diumumkan melalui laman sesawang YG Entertainment (YGE) adalah pada 16 September 2015. Turut didedahkan bahawa album penampilan sulung mereka Welcome Back akan dilancarkan dalam dua bahagian. Album bahagian pertama (dikenali sebagai Debut Half Album, "Album separa penampilan sulung") dirancang untuk keluar pada 1 Oktober dengan enam buah lagu manakala album bahagian kedua (Debut Full Album, "Album penuh penampilan sulung") pula yang terdiri daripada 12 buah lagu dikeluarkan pada 2 November. Ketua kumpulan B.I dikreditkan sebagai penerbit dan penggubah bersama untuk kesemua runut di dalam album dengan beliau dan ahli Bobby menyumbang untuk seni kata lagu pada semua runut, serta Junhoe dalam pembuatan single utama "Rhythm Ta".

iKON debut dengan 'pra-single' "My Type" yang dikeluarkan bersama-sama dengan video muzik pada 15 September 2015. Dalam masa 24 jam selepas dikeluarkan, muzik video "My Type" telah ditonton lebih daripada 1.7 juta kali di YouTube. Walaupun iKON hanya akan debut secara rasmi pada 1 Oktober 2015, mereka menerima piala kemenangan pertama mereka dalam program muzik pada 26 September 2015, iaitu di MBC Show! Music Core. Pada 24 September, "My Type" memenangi "triple crown" di carta Gaon dengan mencapai nombor 1 pada carta digital, muat turun dan streaming untuk minggu ke-39 tahun 2015. Pada 18 September, single ini menduduki posisi nombor 1 di tangga video muzik laman streaming muzik Cina seperti Muzik QQ dan Youku. iKON juga menjadi topik terhangat di Weibo di mana nama mereka dikabarkan telah dicari sebanyak 1,3 bilion kali.

Debut Half Album dikeluarkan pada 1 Oktober secara digital. Kumpulan ini mengadakan konsert pertamanya, Showtime, pada 3 Oktober di Gimnastik Olimpik Seoul yang menempatkan 13,000 peminat. Konsert debut mereka disiarkan secara langsung melalui aplikasi 'V' Naver dan disaksikan oleh lebih daripada 500,000 penonton. Pada akhir konsert, iKON mengumumkan bahawa 'iKONIC' akan menjadi nama rasmi kelab peminat mereka.

Pada 4 Oktober, hari selepas pertunjukan konsert, kumpulan ini mengadakan persembahan pertama di SBS Inkigayo dengan menyanyikan lagu "Rhythm Ta" dan "Airplane". Pada hari yang sama, iKON menerima piala kemenangan ketiga mereka dalam pertunjukan muzik dengan lagu "My Type". Pada 8 Oktober, iKON memenangi kemenangan lain dengan lagu "Rhythm Ta" pada Mnet M! Countdown. Menurut Gaon Charts, iKON menduduki tangga jualan album mingguan dengan Welcome Back pertama untuk tempoh 4-10 Oktober.

Pada bulan Oktober, iKON memulakan siri penjumpaan peminat di Jepun bertajuk "iKONTACT" di Tokyo, Aichi, Fukuoka dan Osaka, serta dihadiri oleh 26.600 peminat. Pada akhir bulan, iKON meraih MelOn All-Kill Popularity Award  dan Debut Half Album - Welcome Back telah terjual sebanyak 82.208 salinan. Pada 28 Oktober, diumumkan bahawa pengeluaran album penuh akan ditangguhkan manakala dua single digital tambahan dikeluarkan pada 16 November.

Dua single digital, "Apology" dan "Anthem", dikeluarkan pada 16 November. "Apology" mengambil posisi nombor 1 di tangga lagu digital Gaon untuk minggu ke-48 tahun 2015. Pada 24 Disember, tiga single baru bertajuk "Dumb & Dumber", "What's Wrong?" dan "I Miss You So Bad" dikeluarkan.

2016: Debut Jepun, Jelajah Asian arena lagu baru

Pada 13 Januari 2016, kumpulan ini membuat debut Jepun dengan versi Jepun dari album mereka Welcome Back, album ini terjual 61.508 salinan pada minggu pertama rilisnya, dan berada pada nombor ketiga di carta Mingguan Oricon, memperolehnya Anugerah Artis Baru dan Anugerah Artis Baru Terbaik dalam 58th Japan Record Award. Dengan edisi Korea, album ini terjual lebih daripada 100,000 salinan di Jepun pada akhir 2016.

Pada 17 Mac 2016, YG Entertainment mengumumkan bahawa iKon akan mengadakan Asia Tour iKoncert 2016: Showtime Tour pertama mereka dengan tarikh di  Taiwan, China, Hong Kong, Thailand, Singapore, Malaysia dan Indonesia. Pada 1 Julai, agensi mereka mengumumkan lawatan arena Jepun kedua kumpulan ini yang berjudul iKon Japan Tour 2016. Jelajah ini akan mengunjungi lima bandar untuk keseluruhan 14 konsert dengan kehadiran 150,000 peminat. Kemudian, syarikat itu mengumumkan penambahan dua pertunjukan yang akan diadakan di Tokyo kerana permintaan tiket lebih banyak sehingga meningkatkan jumlah kehadiran kepada 176,000 orang dari enam bandar. Penyiapan jelajah kedua menjadikan jumlah kehadiran konsert kumpulan ini pada tahun debutnya seramai 322,000.  Pada 14 November, YGEX mengumumkan jelajah kedua iKon Japan Tour pada tahun 2017 kerana kejayaan lawatan arena, dan untuk mengunjungi Yokohama Arena untuk pertama kalinya. Jelajah kedua mengumpulkan 120,000 peminat dari tiga bandar, untuk meningkatkan kehadiran lawatan itu kepada 296,000 daripada 25 pertunjukan.

Pada 30 Mei, kumpulan ini mengeluarkan single digital "#WYD" (singkatan dari "What You Doing"). Lagu ini muncul di tangga ketiga di Gaon Digital Chart. Pada 10 Ogos, perilisan Dumb & Dumber single Jepun pertama iKon diumumkan. Single ini dilancarkan pada 28 September dengan versi CD + DVD dan versi CD. Ia berada di tangga pertama di Oricon Daily Single Album Chart dan Oricon Weekly Single Album Chart.

Kumpulan ini mengambil bahagian dalam program survival tarian Cina Heroes of Remix pada pertengahan 2016, bersama Psy sebagai mentor mereka. Mereka adalah artis yang paling berjaya dalam pertunjukan, memenangi tiga minggu, dan mendapat ulasan yang baik untuk persembahan mereka. Tetapi kerana isu Terminal High Altitude Area Defense (THAAD), kumpulan ini telah diedit keluar sepenuhnya dari episod terakhir rancangan ini.

Dengan edisi Korea, album ini terjual lebih daripada 100,000 naskhah di Jepun pada akhir 2016.

2017: Jelajah Dome Jepun Dome dan Siri New Kids

Pada 11 Februari 2017, diumumkan bahawa iKon akan memulakan jelajah dome pertama mereka, dengan dua pertunjukan akan berlangsung di Kyocera Dome dan Seibu Prince Dome, dengan 90,000 peminat dijangka datang. Ini menjadikan mereka kumpulan terpantas yang mengadakan konsert di dome Jepun sejak debut. Pada 18 Jun, 22 konsert tambahan di lapan bandar Jepun diumumkan oleh YGEX, dengan 233,000 peminat dijangka hadir, menjadikannya jelajah arena terpanjang dan terbesar yang diadakan oleh kumpulan itu di Jepun.

Pada 2 Mac 2017, YG Entertainment mengesahkan bahawa iKon telah memulakan penggambaran dua video muzik untuk album baru mereka, yang akan dikeluarkan pada bulan April. semasa penggambaran video muzik, Chanwoo cedera di pergelangan kakinya dan akibatnya penggambaran video muzik ditangguhkan.  Telah disahkan bahawa mereka akan mengeluarkan siri album baru dengan bernama New Kids, yang akan dilancarkan secara berterusan sepanjang tahun 2017. Siri ini bermula pada 22 Mei, dengan album single bertajuk New Kids: Begin.

2018–2019: menyelesaikan siri New Kids B.I meninggalkan kumpulan

iKon melancarkan album studio kedua mereka dan yang kedua dari siri album empat bahagian kumpulan itu, bertajuk Return pada 25 Januari 2018. Single utama, "Love Scenario", digambarkan sebagai reaksi lembut, namun relatif optimis untuk putus, dengan melodi litar yang memandu lagu tarian berirama. Album studio kedua mereka menampilkan 12 buah lagu yang semuanya ditulis bersama atau lirik lagu oleh ahli B.I dan Bobby. Artis lain termasuk Psy, Big Bang's Taeyang, dan Epik High's Tablo juga berperanan dalam membuat lagu bersama-sama dengan penerbit YG Entertainment, termasuk Choice37 dan Teddy Park. "Love Scenario" mendahului di Gaon Weekly chart selama enam minggu, menjadikan iKon sebagai artis pertama yang mencapai tonggak ini. Ia juga menduduki tempat teratas dalam Gaon digital chart untuk tahun 2018. Kumpulan ini dinobatkan sebagai artis teratas pada separuh pertama 2018 oleh Genie Music, kerana mereka mendahului carta muzik harian selama 35 hari.

iKon akan mengadakan jelajah Asia dan akan mengunjungi lapan bandar. Ini menandakan jelajah Asia kedua kumpulan selepas 2016 iKoncert 2016: Showtime Tour mereka, pada masa itu mereka melakukan lawatan intensif selama dua tahun di Jepun kerana mereka mengumpulkan sekitar 800,000 peminat . Jelajah ini akan mengunjungi Australia untuk pertama kalinya, dengan dua pertunjukan di Sydney dan Melbourne. iKon melengkapkan siri album New Kids empat bahagian mereka dengan mengeluarkan album mini pertama dan kedua mereka,New Kids: Continue dan New Kids: Final pada bulan Ogos dan Oktober 2018.

Pada 12 Jun 2019, B.I mengumumkan meninggalkan kumpulan itu setelah agensi berita Dispatch mendedahkan pesanan dari KakaoTalk pada tahun 2016, bahwa Hanbin pernah mencuba untuk membeli marijuana dan LSD (asid lysergic diethylamide; diethylamide lysergic acid) dari seorang peniaga wanita yang tidak didedahkan. Dia secara peribadi menulis surat melalui akaun Instagramnya mengatakan bahawa dia akan meninggalkan kumpulan ini. Pada hari yang sama, YG Entertainment telah menamatkan kontraknya.

2020–2021: I Decide dan Kingdom: Legendary War

iKon mengeluarkan album mini ketiga mereka I Decide pada 6 Februari 2020 dengan single utama "Dive" dan memulakan debut di nombor 3 di Gaon Album Chart. Ia merupakan keluaran pertama kumpulan ini sejak B.I meninggalkan kumpulan pada tahun 2019.

Pada 3 Mac 2021, iKon kembali dengan single digital baharu "Why Why Why". Bermula pada April 2021, iKon telah mengambil bahagian dalam Kingdom: Legendary War, sebuah rancangan pertandingan bersama lima kumpulan lelaki K-pop yang lain. Pada episod akhir rancangan itu, kumpulan itu mempersembahkan "At Ease" (열중쉬어) yang digubah oleh ahli Ikon Bobby dan ahli Winner Mino. Lagu itu, bersama-sama lagu peserta lain untuk episod akhir, dimuatkan dalam album mini istimewa Kingdom <Finale: Who Is the King?>.

2022-kini: Flashback dan meninggalkan YG Entertainment

iKon comeback dengan album mini keempat mereka Flashback pada 3 Mei 2022 dengan single utama "But You". Pada bulan Julai, kumpulan ini mengadakan iKon Japan Tour 2022 di Kobe dan Tokyo, di mana hampir semua pertunjukan habis terjual. Pada 30 Disember 2022, semua ahli iKON menamatkan kontrak mereka dengan YG Entertainment selepas 7 tahun.

Pada 1 Januari 2023, semua ahli iKON telah menandatangani kontrak dengan 143 Entertainment dan merancang untuk mengeluarkan album baharu pada bulan April.